google/wiki40b huggingface dataset:
Chad Kroeger

Biografi

Kroeger ble født i Hanna, Alberta den 15. november 1974 under navnet Chad Robert Turton. Han lærte å spille gitar i en alder av 13 år, og i begynnelsen av 1990 var en del av et coverband, som også inkluderte fremtidens Nickelback medlemmer Mike Kroeger og Ryan Peake, før det brøt opp. Like etter at bandet ble oppløst, ble han, Mike Kroeger og Ryan Peake en del av Nickelback, som ble dannet i 1995.
I 2002 grunnla Kroeger co-604 Records, og har også produsert musikk for andre band, som for eksempel Standard, Theory of en Deadman, og Bo Bice.
Kroeger giftet seg med Avril Lavigne i juli 2013.

Samarbeid

Kroeger, sammen med Saliva vokalist Josey Scott, Theory of en Deadman vokalist (som er ledende gitarist i denne sangen) Tyler Connolly og Our Lady Peace trommeslager Jeremy Taggart, fremførte kjenningsmelodien med tittelen "Hero" for den populære filmen Spider-Man i 2002 . I 2002 skrev Kroeger sangen på "Why Don't You & I" for Santana's Shaman. I 2007 jobbet Chad Kroeger med Santana for andre gang, da han skrev og spilte inn gitar- og vokaldeler til en ny sang ment for samlealbumet "Ultimate Santana". Sangen heter "Into the Night" og ble utgitt som singel 2. oktober 2007. Albumet Ultimate Santana ble utgitt i oktober. 
Ved siden av arbeidet med Santana, har Kroeger også spilt med Travis Tritt  på hans album The Storm, der Tritt gjorde en cover av Nickelbacks "Should've Listened" fra albumet The Long Road.
Kroeger har også skrevet og spilt gitar på Bo Bices "You're Everything".
Chad Kroeger, Eric Dill, Rune Westberg og Chris Daughtry skrev debutsinglen på Daughtrys nye album. Singelen, med tittelen "No Surprise", debuterte på American Idol onsdag 6. mai 2009. Kroeger hjalp også med å skrive en annen sang på albumet med tittelen "Life After You." Han og Brett James co-skrev Tim McGraws 2009-singel "It's a Business Doing Pleasure with You." 
Chad Kroeger er med på den nye Timbalandalbumet Shock Value 2 med sangen «Tomorrow In A Bottle", Sebastian er også med i denne sangen. I 2010 var han med å synge, sammen med Ludacris og gitarist Zakk Wylde, på My Darkest Days sin singel "Porn Star Dancing."
Puerto Villarroel

Puerto Villarroel er en by i departementet Cochabamba i Bolivia.
Puerto Villarroel hadde et ved den offisielle folketellingen i 2001 et innbyggertall på 1 778. I 2010 ble innbyggertallet anslått til 2 379.
Skogfjellet

Fjelltrimmen

Fjellet er enkelte år med i den lokale Fjelltrimmen. Traseen er 2,0 km lang og har en stigning på ca. 310 meter. Oppstigningen er fra Forbergskog og tar mellom 45 og 90 minutter.
György Draskovics

Bakgrunn

Juraj Drašković stammet fra den kroatiske adelsfamilie Drašković. Faren var Bartol Drašković (* ca.1500; † 1538), en lavadelsmann fra sørlige del ab Kroatia. Moren Ana neé Utješinović, født i Kamičak, var søster av kardinalen og statsmannen Juraj Utješinović Martinušević, beddre kjent som György Martinuzzi.

Prest

Han utdannet til prest i Kraków, Wien, Bologna og til slutt i Roma. Han gjorde en god karriere som prest og bidrog med en anselig del til familiens rikdommer.

Biskop, visekonge

Han var biskop av Pécs i Ungarn i 1557, og var som sådan en av Ungarns sendebud ved Tridentinerkonsilet (1545–1563). I år 1563 ble han forflyttet til bispestolen i Zagreb, og i år 1576 ble hans Kroatias ban (visekonge). Senere ble han biskop av Győr (Ungarn) og til slutt, i 1586, erkebiskop av Kalocsa-Bács.
Under sin regjering som ban var den politiske og sosiale situasjon i Kroatia svørt komplisert, med invasjon fra det osmanske rikes styrker, konflikter innen adelsstanden, protestantisk fremmars, og bondeoppstander. György Draskovics viste seg som både en klok teolog og dyktig politiker, var alltid på rett sted til rett tid, og løste de fleste av vanskelighetene.

Kardinal

Han ble kreert til kardinal den 18. desember 1585 av pave Sixtus V. Han ble da også riksstattholder av Ungarn.
Volker Finke

Trenerkarriere

6. desember 2008 signerte Finke for den japanske klubben Urawa Red Diamonds på en kontrakt fram til 2010.
18. desember 2010 ble han utnevnt til sportsdirektør i den tyske klubben 1. FC Köln f.o.m. 1. februar 2011. F.o.m. 27. april tok han over treneransvaret ut sesongen. I mars 2012 gikk han av etter gjensidig enighet med klubben etter en 10-seier mot Herta Berlin.
22. mai 2013 fikk han jobben son trener for Kamerun.
Klemens II

Bakgrunn

Han var sønn av grev Konrad av Morsleben og Hornburg og hans kone Amulrad som var datter av grev Erpo von Padberg. Han stammet således fra saksisk adel. Moren r Amulrada var søster ab erkebiskopen av Magdeburg, Waltard. At fødestedet hans er Hornburg, bygger på formodninger og ikke samtidige kilder.  
Da han ble valgt til pave var han biskop av Bamberg side 1040.

Pave

Kong Henrik III foreslo Suidger som pave da Gregor VI abdiserte i desember 1046. Navnet Klemens tok han på forslag av Henrik III, som mente at det passet på hans personlighet: Det latinske clemens betyr mild og god. Slik var han sikkert sett fra keiserens side, men navnet røper dermed også at han var svært ettergivende i forhold til keiserens ønsker. En særegenhet ved hans pontifikat var at han forsatte som biskop i Bamberg, det vil si, at han regjerte både Roma og sitt gamle bispedømme. 
Umiddelbart etter at han ble valgt til pave, kronet Klemens Henrik til tysk-romersk keiser. Alt dette ble møtt med kritikk fra mange hold, selv om Klemens' pontifikat medførte en rekke forbedringer. Noen av dem var resultater av den synode han gjennomførte i Roma tidlig 104, blant annet gjennom dekreter som forbød simoni. En disputt mellom bispesetene Ravenna, Milano og Aquileia om hvilken som skelle ha presedens, ble avgjort i Ravennas favør. Et annet problem som slet på kirken, var striden om presteekteskap (nikolaittismen). 
Klemen la byen Benevento under interdikt da den nektet å åpne sine porter for han og for keiseren. Han dro senere med keiseren til Tyskland, og helligkåret  Wiborada, en nonne fra Sankt Gallens kloster, som var blitt martyrdrept av ungarene i 925. 
Pave Klemens II døde på vei tilbake til Roma allerede 9. oktober 1047 i nærheten av Pesaro. Da hadde han vært pave i under ett år. 
Levningene ble bragt nordover, og han ble begravet i Bamberg. Klemens' grav i det vestlige koret i katedralen i Bamberg er den eneste pavelige graven nord for Alpene.

Dødsårsak

Rykter om at han var blitt forgiftet, verserte fra første stund. Hans grav ble åpnet, og for (i alle fall) for tredje gang i 1942. Da ble det ved en toksikologisk undersøkelse av pavens levninger bekreftet at han var blitt forgiftet med blysukker. Det er imidlertid uklart om han ble myrdet, ettersom blysukker ble brukt som kur på den tiden.
Anisocerus

Utseende

Middelsstore, brokete fargede trebukker. Kroppen er påfallende kort og bred. Antennene er lengre enn kroppen og har påfallende hårdusker ytterst på det sterkt forlengede, tredje leddet.

Utbredelse

Slekten er utbredt i Sør-Amerika, fra Ecuador i nord til Argentina i sør.
Grå prestekragerotvikler

Utseende

En liten til middelsstor (vingespenn 11-16 millimeter), gråbrun vikler, forvingen med spredte, okerfargede skjell. Arten er ganske vanskelig å skille fra særlig grå rotvikler (Dichrorampha plumbana) på ytre utseende, man må gjerne undersøke kjønnsorganene for å bestemme disse artene med sikkerhet. Denne arten har 3-5 smale, sølvgrå skråstreker langs forvingens forkant, og noen svarte flekker langs ytterkanten som er trukket ut til korte lengdestreker, mens de hos beslektede arter gjerne er rundere. Bakvingen er brun, ikke markert lysere enn forvingen.

Levevis

Larvene lever i rotstokker av prestekrage (Leucanthemum vulgare). De voksne viklerne flyr i mai-juni.

Utbredelse

Arten er utbredt i Europa, unntatt lengst i sør og nord, og i det nordlige Asia.
I Norge er den funnet spredt nord til Nord-Trøndelag.
Ørakerhallen

Ørakerhallen eller Øraker idrettshall er en idrettshall i Oslo. Hallen er hjemmebane for Ullern Basket og Ullern Håndball. Hallen ligger bak Øraker skole på Lilleaker i Oslo. Hallen ble pusset opp i 2010. Adressen er Lilleakerveien 60. Hallen er handicaptilpasset, og har handicapparkering rett utenfor inngangen.
Hallen kan nås ved trikk nr. 13 (Lilleakerbanen) som stopper på Lilleaker stasjonæikVærøveien som ligger ved rundkjøringen i krysset Vækerøveien/Ullernchausseen, ogeller du kan ta-bane linje 6 3i(Kolsåsbanen) l Bjørnsletta stasjon.
Paratophysis

Utseende

En middelsstor, avlang, matt brun trebukk. Det er nokså mye forskjell mellom kjønnene, hannen er betydelig spinklere enn hunnen, med større, utstående fasettøyne og smalere pronotum. Antennene er kraftige og betydelig lengre enn kroppen. Pronotum er avrundet sekskantet, tydelig bredere enn langt hos hunnen og omtrent så bredt som langt hos hannen. Dekkvingene er nesten jevnbrede. Beina er middels lange, nokså spinkle.

Utbredelse

Arten er bare kjent fra Laos.
Dagens Medisin

Dagens Medisin er en nyhetsavis og et fagblad for helsepersonell og andre ansatte innen helsesektoren. Avisen eies og utgis av Bonnier. Avisen ble etablert i 1998 og kommer ut hver 14. dag med nyheter om økonomi, politikk, organisasjon, medisin, forskning, IKT, litteratur og personalia.
Avisen finnes både i papir- og internettutgave. Den viktigste målgruppen er leger, farmasøyter, sykepleiere, politikere og andre beslutningstakere i helsesektoren.
Avisen distribueres i et opplag på 22 000 til leger, sykehus og institusjoner i Norge og kan derfor trykke annonser for reseptbelagte legemidler.
Publikasjonen har søsteraviser i Sverige, Danmark, Finland og Polen.
Reinickendorf (ortsteil)

Historie

Den nedersachsiske bonden Reinhardt grunnla i 1280 en landsby kalt Reinhardts Dorf, på plattysk kalt Renekentorp. Dette dannet utgangspunkt for stedet (ortschaft) Reinickendorf, første gang nevnt i skriftlige kilder i 1345.
Bydelen opplevde et industrielt oppsving mot slutten av 1800-tallet under utbyggingen av det tyske jernbanenettet.
I 1920-årene ble Weisse Stadt oppført, et funksjonalistisk boligområde som fra 2008 er oppført på UNESCOs liste over verdens kulturarv under overskriften Modernistiske boligområder i Berlin.
Søster Nelly

«Søster Nelly» er opprinnelig en dansk skillingsvise, med engelsk melodi. Den er fra rundt 1900. Alf Prøysen spilte den inn på plate i 1947 under tittelen «Bara papa hadde tid», og mange har trodd at det var han som laget visa også. Visa er innspilt på platen Frem fra Glemselen kap. 6 med Helge Borglund.
San Carlo ai Catinari

San Carlo ai Catinari er en kirke i Roma. Kirken er viet til den hellige Carlo Borromeo. Hyllesten ai Catinari refererer til alle pottemakerne som holdt til i dette området på denne tiden. Kirken ble bygd i perioden 1636 til 1638, og ble grunnlagt av den milanesiske menigheten i Roma, for å hedre Carlo Borromeo, som hadde vært biskop i Milano.
Maleriet ved hovedalteret er av Pietro da Cortona, mens apsiden er dekorert av Guido Reni.
Ljudmyla Oljanovska

Idrettskarriere

Oljanovska deltok i juniorklassen ved European Race Walking Cup i 2011, men fullførte ikke løpet. Året etter deltok hun ved IAAF World Race Walking Cup i Saransk i Russland, der hun kom på 5.-plass med ny personlig rekord med 46:35 på 10 km. 
Ved European Race Walking Cup 2013 kom hun på 7.-plass på 20 km i kvinneklassen. Hun deltok også ved U23-EM i friidrett 2013, der hun kom på 2.-plass i kappgang, bak russiske Svetlana Vasiljeva. Ved VM i friidrett 2013 endte hun på 12.-plass, som beste ukrainer. 
Hun satte ukrainsk rekord på 15 km (splitt-tid) med 1:05,59 ved IAAF World Race Walking Cup 2014, der hun kom på 7.-plass med 1:27,27 på 20 km. Hun deltok også ved EM i friidrett 2014, der hun kom på 2.-plass bak russiske Elmira Alembekova. 
Ved European Race Walking Cup 2015 satte hun ukrainsk rekord på 20 km kappgang med tiden 1:27,09, og endte på 7.-plass. I juli deltok hun ved U23-EM i friidrett 2015, der hun fikk bronse. Hun representerte landet sitt under VM i friidrett 2015 i Beijing, der hun tok bronse på 20 kilometer kappgang.
Mama Tumaini – Tumaini betyr håp

Handling

To kvinner, en svart og en hvit, møtes i Dar es Salaam, Øst-Afrika 1986. Begge er der på grunn av sine menn. Den hvite er ekspertkone, og den svarte forlater sin landsby fordi mannen får jobb i storbyen. På tvers av raseskillet og store sosiale og økonomiske barrierer utvikles et vennskap mellom de to kvinnene.
Handlingen tar utgangspunkt i en virkelig hendelse som skjedde på 1970-tallet.
Paradirphia

Utseende

Middelsstore (vingespenn 60-70 millimeter), nokså spinkle, bredvingede, vanligvis gråbrune påfuglspinnere. Fargen er oftest nokså mørk. Forvingene har vanligvis to buede tverrbånd, i fremre del med noen hvite flekker. Noen arter er lysere og mer kontrastrikt tegnede.

Levevis

Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

Utbredelse

Slekten er utbredt i Mellom- og Sør-Amerika.
Justisråd

Justisråd var en dansk og norsk tittel, som fra 1661 ble tildelt medlemmer av Høyesterett. Den var plassert i tredje eller fjerde rangklasse. Etterhvert ble det slakket på tilknytningen til høyesterett og tittelen ble tildelt som en hedersbevisning, eller tittelen kunne bli kjøpt mot å sette inn et pengebeløp i kongens kasse. I Sverige og Finland er justisråd (svensk: justitieråd) tittelen for dommerne i Høyesterett, og i Sverige fra 2011 også for dommere i Högsta förvaltningsdomstolen. Tittelen ble innført i Sverige i 1809.
Ctenoplon

Utseende

En liten, spinkel, blank, brunsvart trebukk, dekkvingene med en lys "X"-tegning. Antennene er tynne og noe lengre enn kroppen. Oversiden er spredt kledt med lyse hår. Pronotum er nesten sylindrisk (ganske svakt tønneformet), dekkvingene er jevnbrede og ender i spiss tann. Beina er nokså lange.

Utbredelse

Arten er utbredt i  det sørlige Sør-Amerika (Brasil, Paraguay, Argentina og Bolivia)
Multipleksing

Innenfor telekommunikasjon, er multipleksing (MUX-ing) det å kombinere to eller flere informasjonskanaler i en felles transmisjonsmedium ved å bruke maskinvare kalt en multiplekser (eller MUX). Det motsatte av dette er kjent som demultipleksing eller invertert multipleksing.
George O. Squier (1863–1934) oppfant prinsippet i 1910 ved å bruke en bærefrekvens til å kombinere flere telefonsignaler i én telefonlinje.
I elektronisk kommunikasjon, er de to basisformene av multipleksing tidsdelt multipleksing (TDM)) og frekvensdelt multipleksing (FDM). Innenfor optisk kommunikasjon kalles analog FDM bølgelengdemultipleksing, ofte omtalt med den engelske betegnelsen wavelength division multiplexing (WDM).
Innenfor koding av videosignaler er multipleksing prosessen med å kombinere flere lyd- og/eller bildestrømmer i en signalstrøm. Det motsatte av dette, å dele strømmene inn i sine opprinnelige separate signalstrømmer, er kalt demultipleksing.
Innenfor spektroskopi er uttrykket brukt i en sammenheng til å indikere at et eksperiment er utført med en blanding av flere frekvenser på en gang og at resultatet ble avdekket etter bruk av Fouriertransformasjon.
Pioneer Venus-prosjektet

Pioneer Venus Project var et av NASAs konstruerte romsondeprosjekt. Det var ment for planeten Venus og bestod av to fysiske romsonder, skutt opp ved to ulike anledninger.

Pioneer Venus 2

Også kalt Pioneer Venus Multiprobe, ble skutt opp 8. august 1978. Fire mindre sonder var planlagt sluppet fra Pioneer Venus 2 for å utføre målinger i atmosfæren. Av de fire sondene veide en 315 kg og de øvrige tre veide 90 km.
Newfoundland og Labradors flagg

Newfoundland og Labradors flagg er i fargene hvitt, blått, rødt og gult. Det er i utformingen et av de mest moderne av de kanadiske provinsflaggene. Flagget ble innført av provinsforsamlingen 28. mai 1980. 
Flaggets hvite farge symboliserer sø og is, den blå fargen symboliserer havet, rødt står for menneskelig innsats og gult for tiltro til framtiden. De to trianglene i flaggets frie ende står for henholdsvis fastlandsdelen av provinsen, Labrador, og for øya Newfoundland. Den rødkantede gule pilen viser til framtidstro. De hvite delene i som skiller de blå feltene danner en trefork. Dette skal representere betydningen fiskeriene og havet har for provinsen.
Før det nåværende provinsflagget ble vedtatt benyttet Newfoundland Union Jack som sitt flagg. Det ble vedtatt innført ved lovgivning i 1931. Fra 1904 til 1931 fantes det en uoffisiell red ensign for Newfoundland. Dette hadde et særlig merke på hvit skive i flaggets frie ende. Merket viste handelens gud, Merkur, som presenterer en knelende fisker som holder fram sin fangst for Britannia, personifikasjonen av Storbritannia.  Videre inneholdt merket innskriften «Terra Nova», provinsen Newfoundlands navn på latin, og mottoet «Haec Tibi Dona Fero», som betyr «jeg bringer deg disse gaver».

Viseguvernørens flagg

Kronens representant i provinsen, viseguvernøren, fører et blått flagg med kronet provinsvåpen innsatt i en krans av gule lønneblader. Viseguvernørens flagg ble innført 31. januar 1987.
KDE Frameworks 5

KDE Frameworks er en samling biblioteker og rammeverk til KDE som tjener som det teknologiske grunnlaget for KDE Plasma 5 og KDE Applications. Programvaren er distribuert under GNU Lesser General Public License.
De enkelte rammeverk tilbyr maskinvare-integrasjon, filformater, grafikk-kontroll elementer, skrivefunksjoner, stavekontroll og mye mer. Mange av rammeverkene er tilgjengelig for flere operativsystemer og har minimal ekstra avhengigheter.
KDE Frameworks representerer et forsøk på å omarbeide KDE Platform 4 til et sett med uavhengige kryssplattform-moduler som er tilgjengelig for alle Qt-baserte applikasjoner.
Lecanoderus

Utseende

Nokså små (ca. 10 millimeter), avlange, svarte gullbasser. Slekten er blant de mest langstrakte medlemmene i Cremastocheilini. Pronotum er nærmest hjerteformet, bredest langs foran midten, med en stor, rund grop i midten.

Levevis

Disse artene er knyttet til maur og lever i maurenes tuer.
De finnes gjerne i sandete områder.

Utbredelse

Artene lever i Sør-Afrika.
Femunden

Historie

Fra gammelt av lå Femunden godt innenfor det norske riket, men som følge av 1600-tallets Nordiske kriger ble flere østlige riksdeler, bl.a. bygdene Idre og Særna avstått til Sverige. Derved ble innsjøen fra svensk side betraktet som en del av riksgrensen, og det var ikke før grensetraktaten av 1751 at Femunden igjen formelt ble norsk innlandssjø.
Ved grenseforhandlingene var den svenske posisjonen var at riksgrensen skulle gå midt etter Femunden i nord-syd-retning, slik at hele østre bredd ble beliggende i Sverige og Sollerøya midt i innsjøen ble delt mellom de to landene. Fra norsk side ble det blant annet argumentert for at Røros Kobberverk behøvde store områder for hogst av trevirke og at grensen måtte trekkes lenger øst. Så ble det, slik at Femundsmarka og de vestre delene av Sylane tilfalt Norge, et areal på ca 1 350 km².
MS «Ørnen» (1902)

Historie

Skipet var bygg nummer 3 ved Ørens mekaniske verksted i Trondheim. I 1905 ble hun solgt til Skiensvassdragets Fellesfløtningforening, og brukt til å slepe tømmer i Skiensvassdraget - hovedsakelig mellom Løveid sluser og Skien. I 1920 fikk «Ørnen» nytt kallesignal: LFHO. I 1951 ble hun ombygd til motorskip ved Knardalstrand Slip & Verft. Samtidig ble baugen forsterket for isbryting, og innredning og styrhus ble modifisert. «Ørnen» fortsatte å slepe tømmer frem til midten av 1960-tallet. I juni 1973 ble hun solgt til Brødrene Sørensen Mekanisk verksted og dykkerselskap på Bamble. I 1982 ble hun kjøpt av Langesundsfjordens Bukserselskap i Brevik. I disse årene ble «Ørnen» i all hovedsak brukt i ulike slepeoppdrag lokalt. I 1992 ble  «Ørnen» kjøpt av Helge Øverbø i Skien. I 1994 ga Riksantikvaren «Ørnen» status som vernet skip. I tidsrommet 1998 - 2000 ble fartøyet reparert og restaurert etter antikvariske prinsipper ved Bredalsholmen dokk og fartøyvernsenter i Kristiansand. Målet med restaureringen var å tilbakeføre «Ørnen» til slik hun var etter ombyggingen i 1951. Riksantikvaren dekket de 4,8 millioner kronene restaureringen kostet.

Skipet

Skroget er bygd i klinket stål med tredekk. I 1907 var tonnasjen 29 bruttoregistertonn og 0,69 nettoregistertonn. Samme år var hovedmaskinen en compound dampmaskin med oppgitt ytelse 19 nominelle hestekrefter og arbeidstrykk 130 psi. Både kjele og maskin var bygd ved Ørens mekaniske verksted. I 1912 fikk «Ørnen» ny kjele ved Porsgrund mekaniske verksted, og i følge målekortet var maskinens ytelse 95 indikerte hestekrefter. I 1951 ble skipet ombygd og fikk installert en 135/150 hk Burmeister & Wain Alpha dieselmotor. Etter ombyggingen ble skipet ommålt til 26,87 bruttoregistertonn. I 1907 hadde «Ørnen» passasjersertifikat for 25 personer.
Båndfly

Utseende

Middelsstore til store (vingespenn 30 – 60 mm), kraftige nattfly, forvingene mer eller mimdre brune på farge, bakvingene gule med et svart tverrbånd litt innenfor ytterkanten. Nyre- og ringmerkene er vanligvis tydelige. De fleste artene er ganske variable i fargen på forvingene, mens bakvingene er temmelig konstante.

Levevis

Larvene lever på løvtrær, busker og urter av mange arter. Disse artene finnes mest i skog og i hager. De voksne sommerfuglene flyr om natten på sensommeren og høsten. De kommer gjerne til lys. Larvene til vanlig båndfly kan bli meget tallrike og gjøre betydelig skade i hager.

Utbredelse

Slekten er naturlig utbredt bare i den palearktiske økosonen, og alle artene utenom én er kjent fra Europa. Noen få arter har blitt spredt til Nord-Amerika.
Bomet (distrikt)

Bomet var et av Kenyas 71 administrative distrikter, og ligger i den tidligere provinsen Rift Valley. I 1991 hadde distriktet 382 794 innbyggere, og arealet er på 1 882 km². Hovedstaden er Bomet.
GAZ-3937

GAZ-3937 «Vodnik» er et terrengkjøretøy fra russiske GAZ. Det er et lettpansret kjøretøy med firehjulstrekk, uavhengig hjuloppgeng og et vanntett skrog for å krysse vann. Bakkeklaringen er 475 mm.  Kjøretøyet er modulært bygd opp og kan bytte ut deler av karosseriet med forskjellige moduler for passasjerer eller last.  Det kan ta opp til 10 passasjerer. Motoren er en dieselmotor på 130 kW (175 hk), som gir en toppfart på 112 km/h.  Dekktrykket kan justeres fra førerplassen.

Konkurrenter

GAZ-3937 sikter seg inn på samme nisjen som fylles av amerikanske HMMWV.
Christian Schwarz-Schilling

Bakgrunn og utdannelse

Etter Abitur (artium) i 1950 i Berlin studerte han østasiatiske språk og kultur. I 1956 tok han doktorgraden med avhandlingen Der Friede von Shan-Yüan 1005 n. Chr. und seine Auswirkungen auf die Beziehungen zwischen dem Chinesischen Reich und dem Liao-Reich der Kitan.  Fra 1957 til 1982 var han direktør for Accumulatorenfabrik Sonnenschein GmbH i Büdingen.

Parlamentsmedlem

Fra 1966 til 1976 var han medlem av den hessiske landdag og fra 1976 til 2002 av Forbundsdagen.

Offentlige verv

Han var fra 1982 til 1989 minister for post- og fjernmeldervesenet i Helmut Kohls føderale regjering, deretter frem til 1992 minister for post og telekommunikasjon. Under hans ledelse ble kabelfjernsyn innført og private fjernsynskanaler tillatt.
10. desember 1992 trådte han tilbake i protest mot regjeringens Balkanpolitikk.
Schwarz-Schilling har i lang tid engasjert seg for borgerkrigsflyktninger. I desember 2005 ble han utnevnt til det internasjonale samfunns Høye representant for Bosnia-Hercegovina, en post han hadde fra 2006 til 2007.